22/08/2017 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión definitiva de subvencións correspondentes ao programa DP0025, de axudas para o cofinanciamento de proxectos de actividades no ámbito da axuda ao desenvolvemento durante o 2017

RESOLUCIÓN NÚM.25440/2017, DO 17 DE AGOSTO, POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA DP0025, DE AXUDAS PARA O COFINANCIAMENTO DE PROXECTOS DE ACTIVIDADES NO ÁMBITO DA AXUDA AO DESENVOLVEMENTO DURANTE O 2017 Código: DP0025/2017 Expte.: 2017000002220 Don VALENTÍN GONZÁLEZ FORMOSO, Presidente da Deputación Provincial da Coruña, Mediante a Resolución da Presidencia núm.23.159/2017 de 19 de xullo, publicada no BOP núm.139, do 24 de xullo de 2017, procedeuse a conceder, de forma provisional, as subvencións do Programa DP0025, de subvencións para o cofinanciamento de proxectos de actividades no ámbito da axuda ao desenvolvemento durante o 2017, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se fora o caso, o desistimento da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistimento expreso, as subvencións considéranse aceptadas tacitamente. A reformulación presentada por parte da “Asociación Ledicia Cativa”, non se axusta ao suposto previsto no apartado 8.3 das bases reguladoras xerais, polo que non procede a súa admisión. Asemade, as alegacións formuladas pola “Fundación Amigos de Galicia”, non achegan novos datos que desvirtúen a valoración realizada segundo o previsto nas bases específicas. Vistos os antecedentes sinalados, así como as disposicións legais de aplicación, RESOLVO: 1º.- Non admitir as seguintes solicitudes, polos motivos que se indican: 2º.- Aprobar a concesión definitiva das seguintes subvencións, correspondentes ao Programa DP0025, de subvencións para o cofinanciamento de proxectos de actividades no ámbito da axuda ao desenvolvemento durante o 2017: 3º.- Desestimar a reformulación presentada pola “Asociación Ledicia Cativa”, por non axustarse ao previsto no apartado 8.3 das bases reguladoras xerais.4º.- Dispor o gasto das subvencións concedidas con cargo á seguinte aplicación orzamentaria: 0520/23131/481, fase A, operación núm.220170020022, importe: 102.702,91 €. 5º. Desestimar as solicitudes que figuran no seguinte cadro, por non acadar a puntuación mínima de 30 puntos, sen que as alegacións presentadas pola “Fundación Amigos de Galicia” desvirtúen a valoración realizada pola Comisión Avaliadora para a concesión das subvencións: 6º.- Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.7º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.45.1. b) da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 17 de agosto de 2017 O PRESIDENTE, SECRETARIO XERAL, D. Valentín González Formoso D. José Luis Almau Supervía